เงินบาทพรุ่งนี้คาดเคลื่อนไหวในกรอบ 35.70 – 35.85 บาท/ดอลลาร์
ค่าเงินบาทปิดตลาดเย็นนี้ (3 ก.ย.) ที่ระดับ 35.84/86 บาท/ดอลลาร์ จากเปิดตลาดที่ระดับ 35.81 บาท/ดอลลาร์ ระหว่างวันเงินบาทเคลื่อนไหวในกรอบแคบ ซึ่งยังไม่มีปัจจัยใหม่ที่จะเข้ามามีผลต่อตลาดมากนัก โดยนักลงทุนรอดูการประกาศตัวเลขเศรษฐกิจที่สำคัญของสหรัฐคืนนี้
3 ก.ย. 2558

นักบริหารเงินเปิดเผยถึงค่าเงินบาทปิดตลาดเย็นนี้ (3 ก.ย.) ที่ระดับ 35.84/86 บาท/ดอลลาร์ จากเปิดตลาดที่ระดับ 35.81 บาท/ดอลลาร์ ระหว่างวันเงินบาทเคลื่อนไหวในกรอบแคบๆ โดยระหว่างวันเงินบาททำ low สุดที่ระดับ 35.81 บาท/ดอลลาร์ และ high สุดที่ระดับ 35.60 บาท/ดอลลาร์ ซึ่งวันนี้ยังไม่มีปัจจัยใหม่ๆ ที่จะเข้ามามีผลต่อตลาดมากนัก
ขณะที่ นักลงทุนรอดูคืนนี้ในการประกาศตัวเลขเศรษฐกิจที่สำคัญของสหรัฐ เช่น ยอดผู้ขอรับสวัสดิการการว่างงานประจำสัปดาห์, ข้อมูลการค้าระหว่างประเทศเดือน ก.ค. และดัชนีผู้จัดการฝ่ายจัดซื้อ (PMI) ภาคบริการ เดือนส.ค.
“วันนี้เงินบาทแกว่งในกรอบแคบๆ ช่วงเช้ามี flow ซื้อดอลลาร์เข้ามา แต่หลังจากนั้นช่วงบ่ายก็ไม่ค่อยมีปัจจัยอื่น” นักบริหารเงิน กล่าว นักบริหารเงิน คาดว่า เงินบาทพรุ่งนี้จะเคลื่อนไหวอยู่ที่ระดับ 35.70 – 35.85 บาท/ดอลลาร์